9 Barwa ba Noa ke mohlala o mobotse kudu. Tatago bona o ile a newa taelo ya gore a age areka le gore a tsenye ba lapa la gagwe ka go yona. Ga go na pelaelo gore barwa ba Noa ba ile ba bona bohlokwa bja go dira thato ya Jehofa. Ba swanetše go ba ba ile ba dirišana le tatago bona. Ge nako e dutše e eya, ba ile ba mo thuša go aga areka ke moka ba tsena ka go yona. (Gen. 7:1, 7) Ka morero ofe? Genesi 7:3 e re ba ile ba tsenya diphoofolo ka arekeng “gore mehuta ya tšona e dule e le gona lefaseng ka moka.” Le bona ba ile ba phološwa. Ka ge barwa ba Noa ba ile ba tšeela godimo seo tatago bona a bego a ba rutile sona, ba bile le tokelo ya go thuša go dira gore batho ba dule ba le gona lefaseng le le hlwekišitšwego le go tsošološa borapedi bja therešo.—Gen. 8:20; 9:18, 19.